**PROJEKTITOETUSE TAOTLUS**

|  |  |
| --- | --- |
| **Taotleja nimi** | Eesti Tööandjate Keskliit |
| **Projekti nimetus** | **Tööandja panus riigikaitse tugevdamisel ja reservväelaste toetamisel** |
| **Projektitaotluse eesmärk**  *Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | Ettevõtete ja tööandjate valmiduse tõstmine toetamaks reservväelaste osalemist õppekogunemistel |
| **Projekti üldmaksumus** | **24 020,00** |
| **sh taotletav summa** | 21 618,00 |
| **sh omafinantseering** | 2 402,00 |
| **sh kaasfinantseering** | 0 |
| **Projekti toimumise aeg** | 01.02.2025 – 31.12.2025 |
| **Toetuse kasutamise periood** | 01.02.2025 – 31.12.2025 |

**TAOTLEJA ANDMED**

|  |  |
| --- | --- |
| **Juriidiline nimetus** | Eesti Tööandjate Keskliit |
| **Registrikood** | 80036271 |
| **Postiaadress** | Kiriku 6, 10130 Tallinn, Eesti |
| **E-post** | info@employers.ee |
| **Telefon** | 699 9301 |
| **Kodulehekülje aadress** | www.employers.ee |
| **Käibemaksukohustuslase number** | EE100533891 |
| **Taotleja põhikirjalised tegevused** | Eesti Tööandjate Keskliit on Eesti Vabariigis tegutsevate tööandjate ja nende liitude vabatahtliku koondumise teel moodustatud mittetulundusühing, mis on Euroopa Sotsiaalmudeli põhimõtete alusel tööandjaid ja ettevõtlust esindav partnerlus-organisatsioon Eestis.  Eesti Tööandjate Keskliit on 1917. aastal asutatud Eesti Vabrikantide Ühisuse tegevuse jätkaja ja põhieesmärkide kandja.  Eesti Tööandjate Keskliidu peamine eesmärk on aidata kaasa Eesti majanduse ja inimest heaolu kasvule.  Eesti Tööandjate Keskliit:  • mõjutab seadusandjaid ja valitsejaid tegema otsuseid, mis aitavad kaasa majanduskasvule ja paremale ettevõtluskeskkonnale;  • annab ettevõtjatele ja nende liitudele teadmisi, mis aitab neil kasvada ja paremaid tulemusi saavutada;  • selgitab avalikkusele majandust ning tööandjate ja ettevõtjate rolli selles. |
| Pangakonto andmed | |
| **Panga nimetus** | Swedbank |
| **Kontoomaniku nimi** | Eesti Tööandjate Keskliit |
| **Pangakonto number (IBAN)** | EE59 2200 0011 2023 3895 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed | |
| **Allkirjaõigusliku isiku nimi** | Hando Sutter |
| **E-post** | hando.sutter@employers.ee |
| **Telefon** | +372 5373 2166 |
| **Projektijuhi/kontaktisiku nimi** | Evelyn Parv |
| **E-post** | evelyn.parv@employers.ee |
| **Telefon** | +372 5248 541 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Projekti eesmärk on tõsta tööandjate teadlikkust riigikaitsesse panustamise võimalustest ning tugevdada tööandjate valmidust toetada reservväelaste osalemist õppekogunemistel.  Projekt keskendub info jagamisele, parimate praktiliste lahenduste tutvustamisele ning ettevõtlussektori ja riigisektori koostöö edendamisele, et suurendada tööandjate valmisolekut pakkuda reservväelastele vajalikku tuge nii materiaalselt kui ka moraalselt.  Kaitstud riik on majanduse konkurentsivõime ja investeeringuid meelitava ettevõtlusruumi üks eelduseid, seetõttu on kindlustunde loomisel ja Eesti turvalisuse suurendamisel oluline roll kanda ka ettevõtetel.  Läbi head eeskujude, parimate praktikate ja info jagamisele aitame tõsta tööandjate valmisolekut säilitada reservväelaste sissetulekud õppekogunemiste ajal, pakkuda reservväelastele täiendavaid hüvesid ning luua paindlikud töötingimused, mis toetavad riigikaitselist tegevust.  Riigikaitse on kogu ühiskonna ühine ettevõtmine ning siin loeb iga panus. Suurendades tööandjate teadlikkust riigikaitse tähtsusest, aitame kaasa laiapõhjalise riigikaitse põhimõtete mõistmisele ja toetamisele, misläbi suureneb tööandjate valmisolek mitmekülgseks panustamiseks ja võimalikeks kriisiolukordadeks. |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Mõjukaima ettevõtlusorganisatsioonina ühendab Eesti Tööandjate Keskliit endas peamisi majandusharuliite ja paljusid Eesti suurettevõtteid. Kokku esindab liit otse ja läbi haruliitude rohkem kui 2000 Eesti ettevõtet, mis on omakorda tööandjaks 250 000 töötajale. Tänu oma ulatuslikule võrgustikule saame projekti teostajana tõsta tööandjate teadlikkust riigikaitse tähtsusest ja valmidust panustamiseks, seal hulgas tugevdada tööandjate valmisolekut toetada reservväelaste osalemist õppekogunemistel.  Projekti raames viiakse ellu mitmeid tegevusi, mis hõlmavad teavitustegevusi, parimate praktiliste lahenduste jagamist ning ettevõtlussektori ja riigisektori vaheliste kohtumiste ja koostöövõimaluste loomist ja edendamist.  Peamised tegevused:   1. **Kaks riigikaitseteemalist seminari:**   • Korraldatakse kaks seminari ehk ärikohtingut, kus arutatakse Eesti riigikaitse olukorra, kaitsevõime tugevdamise ja kindlustunde loomise teemadel; jagatakse infot reservväekohustuse sobitamisest ettevõtte tegevuste ja kultuuriga ning reservväelaste toetamise praktilistest võimalustest; tutvustatakse tööandjate edulugusid ja arutatakse võimalike julgeolekuohtude ja kriisideks valmistumise ning tööandjate ja riigisektori koostöövõimaluste teemadel.  • Seminaridele kaasatakse esinejatena mõjukaid tööandjaid, kes on oma kaitsetahte alase tegevusega eeskujuks olnud, ning riigisektori esindajaid.  • Seminarid hõlmavad ettekandeid, paneeldiskussioone ning võrgustumisvõimalusi.   1. **Teavituskampaania meedia- ja sotsiaalmeediakanalites:**   • Enne ja pärast seminare viiakse läbi teavituskampaania, et levitada sündmuse infot Tööandjate keskliidu erinevates kanalites eesmärgiga kaasata sündmusele võimalikult palju Tööandjate keskliidu liikmeid.  • Valmivad sündmust tutvustavad ja kokku võtvad artiklid ning sotsiaalmeedia postitused ja graafilised materjalid, mis tutvustavad projektiga seotud tegevusi ja tulemusi.  • Seminaride põhjal kirjutatakse kaks arvamusartiklit, milles rõhutatakse tutvustatakse tööandjate rolli ja võimalusi riigikaitse ja kaitsetahte toetamisel, tutvustatakse reservväelastele loodud võimalusi ja soodustusi erinevate tööandjate juures ning tööandjate edulugusid. Arvamuslugusid pakutakse Eesti suurimate ja antud sihtrühmi enim kõnetavate meediamajade (Äripäev, Eesti Päevaleht, Postimees) toimetustele.  • Lisaks oleme Kaitseministeeriumile abiks tööandjaid kõnetava info ja üleskutse (näiteks Ettevõtjatele suunatud riigikaitse-kursused ja tunnustus „Riigikaitsjate toetaja“ jms) jagamisel Tööandjate keskliidu kanalites.   1. **"Riigikaitse toetaja" lühilugude sari:**   • Projekti jooksul tutvustatakse lühilugude kaudu kaheksal kuul ühte "Riigikaitse toetaja" märgise saanud Tööandjate keskliidu liiget või mõnda oma tegevusega silmapaistnud organisatsiooni. Ettevõtted jagavad oma kogemusi ja lahendusi, kuidas nad riigikaitsesse panustavad ja reservväelasi toetavad.  • Lühilood avaldatakse Tööandjate keskliidu kodulehel ja sotsiaalmeedia kanalites.  • Lühilugude põhjal valmib pikem parimaid praktikaid tutvustav inspiratsiooniartikkel, mis avaldatakse nii Tööandjate keskliidu kanalites. Artiklit pakutakse ka sihtrühmi kõnetavale meediaväljaandele, et motiveerida ja inspireerida teisigi tööandjaid aktiivsemalt riigikaitsesse panustama.  Projekti käigus saadud teadmised ja loodud kontaktid aitavad kaasa tööandjate pikaajalisele panusele riigikaitsesse. Sotsiaalne mõju laieneb reservväelaste toetamise kaudu kogu ühiskonna kaitsevõimekusele. |
| **Projekti toimumise koht/piirkond** | Eesti |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Projekti laiema sihtrühma moodustavad kõik Eesti tööandjad, kitsamalt kõik Tööandjate keskliidu liikmesettevõtted, hõlmates üle 2000 ettevõtte ja nende umbes 250 000 töötaja. Eesti Tööandjate Keskliit ühendab valdavalt suuri ja keskmisest suuremaid ettevõtteid ning üheks meie rolliks on hoida tööandjaid kursis tööandjaile oluliste teemadega.  Projekti peamine sihtrühm on ettevõtete juhid ja võtmeisikud, kes vastutavad organisatsiooni strateegiliste otsuste eest. Sihtrühma kuuluvad ka ettevõtete personalijuhid, kes mängivad olulist rolli töötajate heaolu ja motivatsiooni tagamisel, sealhulgas reservväelaste toetamise korraldamisel.  Projekti tegevused on suunatud era-, avaliku- ja kolmanda sektori erinevate valdkondade erineva suurusega tööandjatele. Tegevused aitavad tööandjatel omandada uusi teadmisi ja avardada maailmapilti läbi aktuaalse haridusliku sisu ning leida võimalusi koostööks erinevate osapoolte vahel  Projekti tegevused võimaldavad sihtrühmal saada praktilisi teadmisi ja oskusi, mis toetavad reservväelaste osalemist õppekogunemistel, suurendades samal ajal ettevõtte üldist valmisolekut riigikaitsesse panustamiseks ja ettevalmistust võimalikeks kriisiolukordadeks. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* | Projekti elluviimise ajakava hõlmab perioodi 01.02.2025 – 31.12.2025 (reaalselt 9 kuud, sest juuli ja augusti möödub puhkuselainel), mil viiakse läbi mitmeid tegevusi.  Projekti tegevused keskenduvad kahele seminarile ja teavituskampaaniale, seal hulgas „Riigikaitse toetaja“ lühilugude sarjale.   1. **Projekti ettevalmistus ja koordineerimine:**   • Läbirääkimised, suhtlus ja vajadusel ka kohtumised Kaitseministeeriumi ja teiste riigisektori ja ka erinevate tööandjate esindajatega.  • Seminaride teemade väljatöötamine ja programmide koostamine.  • Projektiga seotud kujundustööd.  • „Riigikaitse toetaja“ lühilugude sarja plaani väljatöötamine.   1. **Kaks riigikaitseteemalist seminari:**   • Aprillis toimub esimene seminar.  • Novembris toimub teine seminar.  • Kõik seminarid hõlmavad ettekandeid, vajadusel ka paneeldiskussioone ning võrgustumisvõimalusi.  • Seminaridel saavad sõna nii erasektori kui ka avaliku sektori esindajad.   1. **Teavituskampaania:**   • Tööandjate keskliidu sotsiaalmeedia kanalite, uudiskirjade ja kodulehe kaudu jagatakse sündmuse infot (eelinfo ja kokkuvõtted). Kutsed edastatakse Tööandjate keskliidu liikmetele ja meie töörühmade liikmetele ka elektronposti vahendusel.  • Kahte arvamusartiklit pakutakse Eesti suurimate ja antud sihtrühmi enim kõnetavate meediamajade (Äripäev, Eesti Päevaleht, Postimees) toimetustele.  • Kahe arvamusartikli avaldamine Tööandjate keskliidu kodulehel.  • Oleme Kaitseministeeriumile abiks tööandjaid kõnetava info ja üleskutsete jagamisel Tööandjate keskliidu kanalites.   1. **"Riigikaitse toetaja" lühilugude sari:**   • Ilmub üheksa inspireerivat lühilugu, milles tutvustatakse "Riigikaitse toetaja" märgise saanud tööandjaid.  • Lühilood avaldatakse Tööandjate keskliidu kodulehel ja sotsiaalmeedia kanalites.  • Inspiratsioonilugude põhjal valmib pikem koondartikkel, mis avaldatakse Tööandjate keskliidu kodulehel ja mida pakutakse ka sihtrühma kõnetavale meediaväljaandele.  **5) Projekti kokkuvõte ja tulemuste analüüs:**  • Jätkutegevuste planeerimine koostöövõrgustiku tugevdamiseks.  • Lõpparuande koostamine ja esitamine Kaitseministeeriumile. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | **Veebruar–märts 2025:**  • Läbirääkimised ja kohtumised Kaitseministeeriumiga, et täpsustada projekti tegevused ja ajakava.  • Uue projekti sektsiooni loomine Tööandjate keskliidu kodulehele ning tutvustava teksti koostamine.  • Seminari kujunduspõhja väljatöötamine visuaalse identiteedi loomiseks.  • Esimese seminari ettevalmistus:   * Programmi edasiarendus ja esinejatega kokkulepete sõlmimine ning omavaheline suhtlus ja koordineerimine. * Kutsete, teavituste ja visuaalsete materjalide loomine. * Seminari eelinfo koostamine ja jagamine kodulehel, uudiskirjades ja sotsiaalmeedia kanalites. * Kutse koostamine ja edastamine sihtrühmadele.   • „Riigikaitse toetaja“ lühilugude sarja ettevalmistus   * Plaani väljatöötamine ja sobivate ettevõtete selekteerimine. * Suhtlus ettevõtete esindajatega ning lühilugude ettevalmistamine ja kirjutamine.   • Esimese lühiloo avaldamine kodulehel ja sotsiaalmeedia kanalites.  • Oleme Kaitseministeeriumile abiks „Ettevõtjatele suunatud riigikaitsekursuse“ üleskutse ja info jagamisel Tööandjate keskliidu kanalites.  **Aprill 2025:**  • Esimese seminari ettevalmistus ja läbiviimine.  • Seminari järelkajastuste koostamine ja avaldamine Tööandjate keskliidu kodulehel, sotsiaalmeedias ja uudiskirjades.  • Arvamusartikli ettevalmistus, kirjutamine, pakkumine meediamajadele ja avaldamine.  • Arvamusartikli avaldamine Tööandjate keskliidu kodulehel, sotsiaalmeedias ja uudiskirjades.  • „Riigikaitse toetaja“ lühilugude sarja teise loo ettevalmistus ja kirjutamine.  • Lühiloo avaldamine kodulehel ja sotsiaalmeedia kanalites.  **Mai 2025:**  • „Riigikaitse toetaja“ lühilugude sarja kolmanda loo ettevalmistus ja kirjutamine.  • Lühiloo avaldamine kodulehel ja sotsiaalmeedia kanalites.  • Oleme Kaitseministeeriumile abiks „Riigikaitsjate toetaja“ tunnustuse info ja üleskutse jagamisel Tööandjate keskliidu kanalites.  **Juuni 2025:**  • „Riigikaitse toetaja“ lühilugude sarja neljanda loo ettevalmistus ja kirjutamine.  • Lühiloo avaldamine kodulehel ja sotsiaalmeedia kanalites.  • Oleme Kaitseministeeriumile abiks „Riigikaitsjate toetaja“ tunnustuse info ja üleskutse jagamisel Tööandjate keskliidu kanalites.  **September-oktoober 2025:**  • Teise seminari ettevalmistus:   * Programmi edasiarendus ja esinejatega kokkulepete sõlmimine ning omavaheline suhtlus ja koordineerimine. * Kutsete, teavituste ja visuaalsete materjalide loomine. * Seminari eelinfo koostamine ja jagamine kodulehel, uudiskirjades ja sotsiaalmeedia kanalites. * Kutse koostamine ja edastamine sihtrühmadele.   • „Riigikaitse toetaja“ lühilugude sarja viienda ja kuuenda loo ettevalmistus ja kirjutamine.  • Lühilugude avaldamine kodulehel ja sotsiaalmeedia kanalites.  **November 2025:**  • Teise seminari ettevalmistus ja läbiviimine.  • Seminari järelkajastuste koostamine ja avaldamine Tööandjate keskliidu kodulehel, sotsiaalmeedias ja uudiskirjades.  • Arvamusartikli ettevalmistus, kirjutamine, pakkumine meediamajadele ja avaldamine.  • Arvamusartikli avaldamine Tööandjate keskliidu kodulehel, sotsiaalmeedias ja uudiskirjades.  • „Riigikaitse toetaja“ lühilugude sarja seitsmenda loo ettevalmistus ja kirjutamine.  • Lühiloo avaldamine kodulehel ja sotsiaalmeedia kanalites.  • Oleme Kaitseministeeriumile abiks tööandjaid kõnetava info ja üleskutsete jagamisel Tööandjate keskliidu kanalites.  **Detsember 2025:**  • „Riigikaitse toetaja“ lühilugude sarja kaheksanda loo ettevalmistus ja kirjutamine.  • Lühiloo avaldamine kodulehel ja sotsiaalmeedia kanalites.  • Inspiratsioonilugude põhjal valmiva artikli ettevalmistus ja kirjutamine.  • Inspiratsiooniartikli avaldamine Tööandjate keskliidu kodulehel, sotsiaalmeedias ja uudiskirjades.  • Inspiratsiooniartikli pakkumine sihtrüha kõnetavale meediaväljaannetele.  • Projekti lõpparuande koostamine ja esitamine Kaitseministeeriumile.  • Jätkutegevuste kavandamine koostöövõrgustiku tugevdamiseks ja tulevaste projektide toetamiseks. |
| **Projekti või tegevuste elluviijate nimed ja nende lühitutvustus** | 1) **Evelyn Parv – projektijuht ja kommunikatsioonispetsialist** Evelyn vastutab projekti üldise koordineerimise ja tegevuste juhtimise eest. Tema ülesannete hulka kuuluvad projekti tegevuskava koostamine ja jälgimine, eelarve haldamine ning koostöö koordineerimine partnerite ja meeskonnaga. Evelyn korraldab seminare, juhib teavituskampaaniaid ja koostab aruandeid. Loob projekti tarbeks vajalikke visuaalseid materjale ja sisu.  2) **Rivo Sarapik – kommunikatsioonijuht** Rivo loob ja arendab projekti raames kommunikatsioonistrateegiaid ning osaleb teavituskampaaniates. Ta vastutab kvaliteetse ja mõjusa sisuloome eest, sealhulgas arvamusartiklite ja lühilugude koostamise ja meediaga suhtlemise eest. Rivo tagab, et projekti tegevused jõuavad sihtrühmadeni nii traditsioonilistes kui ka digikanalites.  3) **Piia Zimmermann – õigusnõunik ja ekspert**  Lisaks juriidilise nõustamise ja õigusaktide eelnõude väljatöötamisele koordineerib Piia tööturu ja tervise töörühmade tööd. Ta osaleb projekti raames seminaride sisulises ettevalmistuses ja eksperdina seminaridel ning info jagamises. |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Projekti meediaplaan keskendub Eesti suurimate ja sihtrühma kõige enam kõnetavate kanalite kasutamisele, et jagada infot, kogemusi ja edulugusid.  Teavituskampaania hõlmab nii traditsioonilisi meediaväljaandeid kui ka Tööandjate keskliidu enda infokanaleid:  1) **Traditsioonilised meediaväljaanded:** • Projekti jooksul kirjutatakse kaks arvamusartiklit, mida pakutakse Eesti suurimate ja sihtrühmi enim kõnetavate meediamajade (Äripäev, Eesti Päevaleht, Postimees) toimetustele.  • Projekti jooksul valmib „Riigikaitse toetaja“ lühilugude sarja põhjal pikem inspiratsiooniartikkel, mida pakutakse ka sihtrühma kõnetavale meediaväljaandele.  **2) Eesti Tööandjate Keskliidu kanalid:**  • Projekti tutvustus, seminaride eelinfo ja järelkajastused, arvamusartiklid ja inspiratsiooniartikkel ning muud projektiga seotud materjalid avaldatakse Tööandjate keskliidu kodulehel.  • Seminaride eelinfot ja järelkajastusi, arvamusartikleid ja inspiratsiooniartiklit ning muid projektiga seotud materjale jagatakse Tööandjate keskliidu sotsiaalmeedia kanalites (Facebook ja Linkedin).  • Seminaride eelinfot ja järelkajastusi, arvamusartikleid ja inspiratsiooniartiklit ning muid projektiga seotud materjale jagatakse Tööandjate keskliidu erinevates uudiskirjades („Tööandjate Sõnumid“, mida saavad kõik Eesti Tööandjate Keskliidu uudiskirjaga liitunud ning „Kuu kokkuvõte“, mis on mõeldud ainult Tööandjate keskliidu liikmetele).  • Oleme Kaitseministeeriumile abiks tööandjaid kõnetava info ja üleskutsete jagamisel Tööandjate keskliidu kanalites.  Oodatav kajastus:  • Kaks arvamusartiklit avaldatakse vähemalt ühes suuremas meediaväljaandes.  • Kahe seminari eel- ja järelinfo avaldamine Tööandjate Keskliidu kodulehel ja sotsiaalmeedia kanalites.  • Inspiratsiooniartikkel avaldatakse sihtrühma kõnetavas meediaväljaandes.  • Regulaarne postituste tegemine ja info jagamine suurendab projekti nähtavust ja kaasatust.  Meediaplaan tagab, et projekti sõnumid jõuavad laia sihtrühmani ning projekt pakub tööandjatele praktilisi teadmisi, inspireerivaid näiteid ja tõstab nende valmisolekut toetavad reservväelaste osalemist õppekogunemistel, suurendades samal ajal ettevõtte üldist valmisolekut riigikaitsesse panustamiseks ja reageerimiseks võimalikele kriisiolukordadele. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | - |
| **Kodulehekülje aadress** | - |
| **Ülesanne projektis** | - |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Madalat ja majandust mõjutavad kindlustunnet saavad tööandjad mõjutada ning kasvatada.  Projekti tegevused aitavad tõsta tööandjate teadlikkust riigikaitsesse panustamise võimalustest ja vajadusest, seeläbi suurendada valmisolekut toetada reservväelaste osalemist õppekogunemistel ning edendada koostööd tööandjate ja riigisektori vahel.  **Oodatavad tulemused:**  Projekti käigus jõuab tööandjate riigikaitsesse panustamise ja reservväelaste toetamise olulisuse sõnum vähemalt 2000 Eesti ettevõtte esindajani seminaride, artiklite, lühilugude ja muude teavituste kaudu.  Kahe seminari käigus pakutakse tööandjatele olulist infot riigikaitsesse panustamise olulisusest ja võimalustest, tutvustatakse parimaid praktilisi lahendusi ja edulugusid, mis aitavad paremini toetada reservväelasi õppekogunemistel.  Kokku osaleb seminaridel vähemalt 40 inimest ehk vähemalt 20 osalejat seminari kohta.  Tööandjad mõistavad oma rolli riigikaitse toetamisel, aidates seeläbi luua laiapõhjalise ja tõhusama kaitsesüsteemi.  Projekti tulemusena edeneb koostöö tööandjate ja riigisektori vahel. Tihedam koostöö aitab kaasa riigikaitseliste tegevuste planeerimisele ja tõstab tööandjate valmidust toetada ka reservväelaste osalemist õppekogunemistel.  Kahe arvamusartikli avaldamine Eesti suurimates meediaväljaannetes ning ühe inspiratsiooniartikli avaldamine sihtrühma kõnetavas meediaväljaandes aitab tõsta avalikkuse teadlikkust ja suurendada ühiskondlikku toetust riigikaitselistele tegevustele. See toetab riigikaitse eesmärkide saavutamist ja loob suuremat ühiskondlikku sidusust.  **Mõju riigikaitse eesmärkidele:**  Projekti kaudu suureneb Eesti riigi kaitsevõime, sest tööandjad teadvustavad oma rolli riigikaitses ja panustavad aktiivsemalt reservväelaste toetamisse.  Tööandjate ja riigikaitseasutuste tihedam koostöö tagab parema valmisoleku mistahes kriisiolukordadeks.  Projekt aitab kaasa laiapõhjalise riigikaitse põhimõtte juurutamisele, mis rõhutab iga ühiskonnaliikme panuse tähtsust.  **Mõju sihtrühmale ja kogukonnale:**  Tööandjad saavad projekti kaudu teadmisi ja avastavad parimaid praktilisi lahendusi, mis aitavad neil esmalt teadvustada oma rolli ja seejärel aktiivsemalt riigikaitsesse panustada ning toetada seeläbi aktiivsemalt ka reservväelaste osalemist õppekogunemistel.  Projekt aitab kaasa Eesti ühiskonna turvalisusele ja sidususele. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti tulemuste oodatav mõju Eesti Tööandjate Keskliidu edasistele tegevustele hõlmab organisatsiooni rolli ja nähtavuse suurendamist riigikaitse teemadel. Projekt aitab tugevdada keskliidu positsiooni olulise partnerina nii ettevõtlus- kui ka riigikaitsevaldkonnas, suurendades liikmete teadlikkust, kaasatust kui ka valmisolekut.  Kaitstud riik on majanduse konkurentsivõime ja investeeringuid meelitava ettevõtlusruumi üks eelduseid ning kindlustunde loomisel ja seetõttu on Eesti turvalisuse suurendamisel oluline roll kanda ka ettevõtetel.  Projekt toetab keskliidu eesmärki kasvatada majandust ja parandada elutingimusi Eestis. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Projekti mõõdetavad tulemused sisaldavad:   1. Kahe seminari korraldamist, igal neist osaleb vähemalt 20 inimest ehk kokku vähemalt 40 osalejat. 2. Seminaride põhjal kaheksa kajastuse loomist:   • kahe arvamusartikli kirjutamine ja avaldamine ühes Eesti suurimas ja meediaväljaandes;  • kahe arvamusartikli avaldamine Tööandjate keskliidu kodulehel;  • kahe seminari tutvustuse avaldamine Tööandjate keskliidu kodulehel;  • kahe seminari järelkajastuse avaldamine Tööandjate keskliidu kodulehel.  • Nende kaheksa kajastuse jagamist Tööandjate keskliidu sotsiaalmeedia kanalites ja erinevates uudiskirjades.   1. Kaheksast lühiloost koosneva „Riigikaitse toetaja“ sarja loomist.   • üheksa lühiloo kirjutamine ja avaldamine Tööandjate keskliidu kodulehel;  • üheksa lühiloo avaldamine Tööandjate keskliidu sotsiaalmeedia kanalites ja erinevates uudiskirjades;  • ühe lühilugude sarja põhjal valminud inspiratsiooniartikli kirjutamine ja avaldamine sihtrühma kõnetavas meediaväljaandes;  • ühe lühilugude sarja põhjal valminud inspiratsiooniartikli avaldamine Tööandjate keskliidu kodulehel;  • ühe lühilugude sarja põhjal valminud inspiratsiooniartikli avaldamine Tööandjate keskliidu sotsiaalmeedia kanalites ja erinevates uudiskirjades. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | 24 020,00 |  |
| **Taotletav toetus Kaitseministeeriumilt** | 21 618,00 | Moodustab 90% projekti maksumusest |
| **Omafinantseering** | 2 402,00 | Moodustab 10% projekti maksumusest |
| **Müügitulu** | 0 |  |
| **Muu tulu** | 0 |  |
| **Mitterahaline panus** | 0 |  |
| **Kaasfinantseering** | 0 |  |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* | 0 |  |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* | 0 |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | **24 020,00** | 21 618,00 | 2 402,00 | 0 |
| **Personalikulud**  *(suuremate kulugruppide kaupa)* |  |  |  | 0 |
| **Kommunikatsioonijuht ja kommunikatsiooni spetsialist** | 13 000,00 | 11 700,00 | 1 300,00 | 0 |
| **Tööturu töörühma juht** | 4 500,00 | 4 050,00 | 450,00 | 0 |
| **Projektijuht** | 3 700,00 | 3 330,00 | 370,00 | 0 |
| **Majandamiskulud**  *(suuremate kulugruppide kaupa)*  *(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.)* |  |  |  |  |
| **Seminari toitlustus vm sisseost** | 700,00 | 630,00 | 70,00 |  |
| **Üldkulud 10% personalikuludest (arvestuslik, mille kohta detailse aruandluse esitamise kohustust ei ole, katab kontoriruumide, töövahendite, transpordi, side, raamatupidamise jms üldkulud)** | 2 120,00 | 1 908,00 | 212,00 |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

Projekti tegevuskava ja eelarve on hoolikalt koostatud, arvestades potentsiaalseid takistusi. Välja on töötatud ajakava ja kommunikatsiooniplaan, mis aitavad tagada projekti sujuva kulgemise, hoides eesmärgid saavutatavana planeeritud aja, ressursside ja eelarve piires.

Projekti läbiviimisega seotud peamised riskid on:

1. **COVID-19 viirus** **vms** – kuigi esinemise tõenäosus on madal, rakendatakse füüsilistel kohtumiste elementaarseid tervise- ja ohutusprotokolle. Vajadusel korraldatakse seminar virtuaalselt.
2. **Vääramatu jõu olukorrad** – esinemise tõenäosus on madal. Vajadusel korraldatakse seminar virtuaalselt.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Hando Sutter |
| **Isikukood** | 37004250258 |
| **Ametikoht** | Eesti Tööandjate Keskliidu tegevjuht |
| **Allkiri** | *Digitaalselt allkirjastatud* |
| **Kuupäev** | 22.11.2024 |